Súradnice: 49°23′59″S 19°12′52″V﻿ / ﻿49,3998°S 19,2144°V﻿ / 49.3998; 19.2144

**Kovaľov vrch** (960,6 m n. m.) je vrch v Podbeskydskej vrchovine, krajinnom celku Stredných Beskýd. Leží nad obcou Zákamenné, približne 18 km západne od Námestova.

Poloha
------

Nachádza sa v západnej časti Podbeskydskej vrchoviny. Leží v Žilinskom kraji, v okrese Námestovo a na katastrálnom území obce Zákamenné. Najbližším sídlom je východne situované Zákamenné, severovýchodne sa nachádza Novoť, juhozápadne Oravská Lesná a severozápadne Soblówka. Vrch patrí do Chránenej krajinnej oblasti Horná Orava.

Opis
----

Kovaľov vrch leží na západe strednej časti vrchoviny, v hrebeni, vedúcom z vrchu Ošust (1 155 m n. m.) východným smerom na Strakov vrch (978 m n. m.). Severne sa nachádzajú Kaňovky (952 m n. m.), Veľký kopec (1 086 m n. m.), Malý kopec (1 039 m n. m.) a Vlkov vrch (921 m n. m.), severovýchodne dominujú Mechy (1 479 m n. m.) a Pilsko (1 557 m n. m.), východne leží Kurčinka (920 m n. m.), Maršalkov grúň (934 m n. m.), Strakov vrch (978 m n. m.) a Kamenný vrch (938 m n. m.), južne Mrzáčka (1 002 m n. m.), Štíbeľ (1 167 m n. m.), Paráč (1 325 m n. m.), Surový vrch (1 057 m n. m.), Rusniačka (981 m n. m.) a Kohútik (946 m n. m.) a západne Korčuľa (963 m n. m.), Juríková (928 m n. m.), Vysoká Magura (1 115 m n. m.) a Úšust (1 155 m n. m.). Oblasť patrí do povodia Oravy, resp. jej zdrojnice Biela Orava, do ktorej vodu z južne sa zvažujúcich svahov odvádzajú krátke potoky, zo severných odteká Riečkou do Zásihlianky. Na vrchol nevedie značený turistický chodník.

### Výhľady

Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít je však vidieť okolité vrcholy Podbeskydskej vrchoviny, no tiež Oravské Beskydy, Malú Fatru, Oravskú Maguru a Tatry.

Prístup
-------

Na vrchol nevedie značená turistická trasa, preto prístup je možný neznačenými chodníkmi z okolitých obcí.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2023-11-01]. Dostupné online.
2. 1 2 3  *Orava – Beskyd Žywiecki. Edícia turistických máp.* 1 : 50 000. Harmanec: VKÚ, a. s. 2001.
3. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 6.
4. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-11-01]. Dostupné online.
5. 1 2 3 4 5 6   *Mapový portál HIKING.SK* [online]. Denník N, [cit. 2023-11-01]. Dostupné online.
6. ↑   *Mapy.cz* [online]. sk.mapy.cz, [cit. 2023-11-01]. Dostupné online.
7. ↑   *Peakfinder* [online]. peakfinder.org, [cit. 2023-11-01]. Dostupné online.

Pozri aj
--------

* Podbeskydská vrchovina
* Zoznam vrcholov v Podbeskydskej vrchovine

Externé odkazy
--------------

* Poloha na turistickej mape

| * z
* d
* u
Podbeskydská vrchovina |
| --- |
| Podcelky (časti) | 
* + Lesnianska planina

 |
| Veľkoplošné chránené územie | 
* Chránená krajinná oblasť Horná Orava

 |
| Kultúrne a historické pamiatky | 
* Historická lesná úvraťová železnica

 |
| Vybrané vrcholy Podbeskydskej vrchovinyZoznam vrcholov | 
* Vráta (1 051,1 m n. m.)
* Vyšná Poperačka (1 043 m n. m.)
* Nižná Poperačka (1 036,1 m n. m.)
* Mrzáčka (1 001,5 m n. m.)
* Mrázová (1 000,1 m n. m.)
* Strakov vrch (978 m n. m.)
* Zraz (967,8 m n. m.)
* Korčuľa (963 m n. m.)
* Kovaľov vrch (960,6 m n. m.)
* Náveterný vrch (954 m n. m.)

 |